open-index/open-wikipedia-markdown huggingface dataset:
פדרו מרטינס

**פדרו מרטינס סנצ'ס** (בספרדית: **Pedro Martínez Sánchez**; נולד ב-29 ביוני 1961) הוא מאמן כדורסל ספרדי המאמן את ולנסיה מליגת העל הספרדית בכדורסל והיורוליג.

## קריירת אימון
מרטינס החל את הקריירה שלו כעוזר מאמן בחובנטוד בדאלונה ב-1989, וב-1990 מונה למאמן ראשי וזכה עימה בגביע קוראץ' לעונת . לאחר מכן עבר לבאסקט מנרסה, אותה אימן במשך ארבע עונות וב-1994 נבחר למאמן השנה בספרד. לאחר מכן אימן את בדאלונה, סמלנקה, גרנדה, מנורקה, אורנסה, טנריפה וגראן קנריה. ביולי 2005 מונה למאמן טאו ויטוריה, אך פוטר בנובמבר אותה שנה. ב-2006 מונה למאמן אסטודיאנטס מדריד, ולאחר מכן אימן בסנט ז'וזפ ז'ירונה, קחאסול סביליה, גראן קנריה ומנרסה.

ב-2015 מונה למאמן ולנסיה והוביל אותה ל-28 ניצחונות רצופים מתחילת העונה, אך הודח עימה בשלב השני ביורוקאפ ובחצי גמר ליגת ה-ACB. לעומת זאת, בעונת  הוביל את הקבוצה לזכייה באליפות ספרד הראשונה בתולדותיה ולגמר היורוקאפ, בו הפסידה לאוניקאחה מאלגה. בעונה זו נבחר למאמן השנה ביורוקאפ ובליגה הספרדית.

ב-27 באוקטובר 2017 מונה למאמן סאסקי בסקוניה במקום פאבלו פריג'וני, ובעונת  הוביל אותה לפלייאוף היורוליג. ב-16 בנובמבר 2018 פוטר מאימון הקבוצה. במרץ 2019 מונה למאמן גראן קנריה, אותה אימן עד סיום עונת 2018/2019 ביורוליג, וביוני מונה למאמנה של באסקט מנרסה. בעונת  הוביל את קבוצתו לגמר ליגת האלופות בכדורסל, בו הפסידה לטנריפה, ונבחר למאמן העונה במפעל.

ב-29 במאי 2024 מונה שנית למאמן ולנסיה.

## קישורים חיצוניים

## הערות שוליים

קטגוריה:מאמני ולנסיה בכדורסל
קטגוריה:מאמני כדורסל ספרדים
קטגוריה:מאמני סאסקי בסקוניה
קטגוריה:ספרדים שנולדו ב-1961
מתיאס נאוול

**מתיאס נאוול לייבה אסקיבל** (בספרדית: **Matías Nahuel Leiva Esquivel**; נולד ב-22 בנובמבר 1996 ברוסאריו שבארגנטינה) הוא כדורגלן ארגנטינאי-ספרדי המשחק בעמדת הקשר ההתקפי ביגיליונה ביאליסטוק מליגת העל הפולנית, בהשאלה ממכבי חיפה.

## קריירת מועדונים
אסקיבל גדל במחלקת הנוער של אסקלה ADIUR, ובשנת 2014 עבר לספרד והצטרף למחלקת הנוער של ויאריאל. בשנת 2012 החל לשחק בקבוצות המילואים של המועדון, ובשנת 2014 החל לשחק בקבוצה הבוגרת של המועדון במסגרת לה ליגה.

ביולי 2016 הושאל לשנתיים לריאל בטיס מלה ליגה. בינואר 2018 הושאל לקבוצת המילואים של ברצלונה, ברצלונה ב', ששיחקה בליגה הספרדית השנייה.

בספטמבר 2018 עבר לאולימפיאקוס מליגת העל היוונית, ממנה הושאל לדפורטיבו לה קורוניה. באוגוסט 2019 עבר לטנריפה, ממנה הושאל בספטמבר 2020 לריאל אוביידו מהליגה הספרדית השנייה.

ב-9 ביולי 2022 חתם על חוזה לשנתיים בשלונסק ורוצלב מליגת העל הפולנית. ב-11 בינואר 2024 האריך את חוזהו עד ליוני 2027.

ב-18 בספטמבר 2024 חתם על חוזה לארבע שנים במכבי חיפה, תמורת סכום העברה של כ-2.5 מיליון אירו, ובכך הוא הפך לרכש היקר ביותר בתולדות המועדון. במחזור הראשון של עונת 2025/2026 כבש שער בכורה בקבוצה, בניצחון 0-4 על מכבי בני ריינה.

ב-28 לינואר 2026 הושאל ליגליונה ביאליסטוק מליגת העל הפולנית עד סוף העונה.

## קריירה בינלאומית
נאוול זכה עם נבחרת ספרד עד גיל 19 בטורניר אליפות אירופה עד גיל 19 בשנת 2015, והבקיע שני שערים בטורניר, אחד מהם במשחק הגמר. לקח חלק גם בטורניר אליפות אירופה עד גיל 21 בשנת 2017 עם נבחרת ספרד עד גיל 21.

## תארים
;נבחרת ספרד עד גיל 19
* אליפות אירופה עד גיל 19 (1): 2015

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלנים ספרדים
קטגוריה:קשרי כדורגל ספרדים
קטגוריה:רוסאריו: כדורגלנים
קטגוריה:כדורגלני ויאריאל
קטגוריה:כדורגלני ריאל בטיס
קטגוריה:כדורגלני ברצלונה אתלטיק
קטגוריה:כדורגלני אולימפיאקוס
קטגוריה:כדורגלני דפורטיבו לה קורוניה
קטגוריה:כדורגלני טנריפה
קטגוריה:כדורגלני ריאל אוביידו
קטגוריה:כדורגלני שלונסק ורוצלב
קטגוריה:כדורגלני מכבי חיפה
קטגוריה:כדורגלני יגלוניה ביאליסטוק
קטגוריה:ספורטאים ארגנטינאים ביוון
קטגוריה:ספורטאים ספרדים ביוון
קטגוריה:ספורטאים ארגנטינאים בישראל
קטגוריה:ספורטאים ספרדים בישראל
קטגוריה:ספורטאים זרים בפולין
קטגוריה:ארגנטינאים שנולדו ב-1996
קטגוריה:ספרדים שנולדו ב-1996
מארק וולפין

**מארק וולפין** (ברוסית: **Марк Ефимович Вольпин**; ( 23 במאי 1923, סימפרופול - 28 בספטמבר 1996, מוסקבה) היה כימאי יהודי סובייטי. התמחה בכימיה אורגנית.

## קורות חיים
מארק וולפין נולד בשנת 1923 בסימפרופול (אז בתחומי ברית המועצות) למשפחה יהודית. בהמשך המשפחה עברה למוסקבה. בשנת 1939 הוא זכה במקום הראשון באולימפיאדה לכימיה לתלמידי בתי הספר. בעקבות כך בשנת 1940 הוא התקבל ללימודי כימיה באוניברסיטת מוסקבה ללא בחינות.

בשנת 1941 וולפין התגייס לשורות הצבא האדום. בשנת 1942 הוא שוחרר מסיבות בריאותיות. וולפין החל לעבוד במעבדה כימית במפעל לייצור טנקים.

לאחר סיום המלחמה, וולפין סיים לימודי תואר באוניברסיטה ובשנת 1952 סיים עבודת תואר שלישי.

בעקבות המאבק נגד קוסמופוליטיות וולפין פוטר מעבודה אך הצליח להתקבל לעבודה במכון למידע טכני. בשנת 1955 הוא התחיל לעבוד בצורה לא רשמית במכון חקר כימי של אקדמיה למדעים של ברית המועצות. הוא התקבל לעבודה במכון באופן רשמי רק בשנת 1958.

בשנת 1959 וולפין סיים פוסט-דוקטורט. לאור הצלחותיו בתחום עיסוקו בשנת 1963 הוא הועמד בראש מעבדה חדשה שהוקמה. באותה שנה הוענק לו פרס לנין.

בשנים 1988–1996 וולפין היה מנהל מכון בו עבד.

בשנת 1980 לוולפין הוענק "פרס המאה" של החברה המלכותית לכימיה. בשנת 1982 וולפין קיבל פרס ברית המועצות.

בשנת 1979 וולפין נבחר לשורות האקדמיה הרוסית למדעים כחבר בהתכתבו ובשנת 1991 מעמדו שודרג לחבר בפועל.

פעילות של וולפין התרכזה בחקר חומרים מורכבים. בשנת 1949 הוא פיתח שיטה חדשה לייצור ניטרילים. הוא כתב כ-500 מאמרים מדעיים וקיבל 35 פטנטים על פיתוח שיטות לייצור חומרים שונים.

וולפין נפטר בשנת 1996 במוסקבה ונטמן בבית העלמין ודנסקויה.

## קישורים חיצוניים
* ביוגרפיה 
*  ביוגרפיה 

קטגוריה:מדענים יהודים סובייטים
קטגוריה:כימאים יהודים רוסים
קטגוריה:יהודים זוכי פרס לנין
קטגוריה:יהודים חברי האקדמיה למדעים של ברית המועצות
קטגוריה:יהודים חברי האקדמיה הרוסית למדעים
קטגוריה:סובייטים שנולדו ב-1923
קטגוריה:נפטרים ב-1996
יונגברי

**יונגברי** (בשוודית: **Ljungberg**) הוא שם משפחה שוודי.

קטגוריה:שמות משפחה שוודיים
מקגינלי

קטגוריה:שמות משפחה איריים
קטגוריה:שמות משפחה פטרונימיים
איסאק חלטניקוב

**איסאק חלטניקוב** (ברוסית: **Исаак Маркович Халатников**; ( 17 באוקטובר 1919, דניפרו- 9 בינואר 2021, צ'רנוגולובקה, מחוז מוסקבה) היה פיזיקאי סובייטי ממוצא יהודי. הוא התמחה בפיזיקה גרעינית.

## קורות חיים
איסאק חלטניקוב נולד בשנת 1919 בדניפרו שבאוקראינה למשפחה יהודית. בשנת 1941 הוא סיים לימודי פיזיקה באוניברסיטה מקומית. במקביל ללימודים הוא התחיל לעבור בחינות בפיזיקה תאורטית אצל לב לנדאו שהזמין אותו לעבוד על תואר שלישי בהדרכתו.

מיד לאחר הפלישה הנאצית לברית המועצות חלטניקוב התגייס לשורות הצבא האדום. הוא נשלח ללימודים באקדמיה צבאית ולאחר מכן שירת כקצין ביחידות נ"מ. בתום המלחמה שוחרר מן הצבא בדרגת קפיטן.

לאחר שחרור מהצבא חלטניקוב החל לעבוד במכון לבעיות פיזיקליות של אקדמיה למדעים של ברית המועצות. הוא היה עובד המכון עד לשנת 1965.

בשנת 1952 חלטניקוב סיים עבודת תואר שלישי.

חלטניקוב היה חבר בצוות שעבד על פצצה גרעינית סובייטית ועל פעילותו בתחום קיבל פרס ברית המועצות.

חלטניקוב החל לעבוד בתחום נוזל קוונטי ופרסם מספר מאמרים תוך שיתוף פעולה עם לב לנדאו ואלכסיי אבריקוסוב.

בשנת 1965 חלטניקוב הועמד בראש מכון לפיזיקה תאורטית על שם לנדאו.

בתחום תורת היחסות הכללית וקוסמולוגיה ביחד עם יבגני ליפשיץ הוא פיתח נוסחאות לסינגולריות כבידתית.

בשנת 1984 חלטניקוב נבחר לאקדמיה למדעים של ברית המועצות ובשנת 1994 לחברה המלכותית.

חלטניקוב היה מלמד במכון לפיזיקה וטכנולוגיה של מוסקבה וכיהן בו בתפקיד פרופסור.

על פעילותו לקידום המדע לחלטניקוב הוענקו מספר עיטורים של ברית המועצות ורוסיה.

חלטניקוב נפטר בשנת 2021 בגיל 101.

## קישורים חיצוניים

* ביוגרפיה 
* ביוגרפיה 
* ריאיון עם חלטניקוב, 2009

קטגוריה:מדענים יהודים סובייטים
קטגוריה:פיזיקאים יהודים
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:מעוטרי עיטור מהפכת אוקטובר
קטגוריה:מעוטרי עיטור המלחמה הפטריוטית הגדולה
קטגוריה:מעוטרי עיטור הדגל האדום של העמל
קטגוריה:מעוטרי עיטור הידידות בין העמים
קטגוריה:מעוטרי עיטור אות הכבוד
קטגוריה:עמיתי החברה המלכותית
קטגוריה:יהודים אנשי הצבא האדום במלחמת העולם השנייה
קטגוריה:יהודים חברי האקדמיה למדעים של ברית המועצות
קטגוריה:יהודים חברי האקדמיה הרוסית למדעים
קטגוריה:סובייטים שנולדו ב-1919
קטגוריה:נפטרים ב-2021
קזהקריינר

**קזהקריינר** (בגרמנית:  - נהגה כ-"קזהקריינה") הוא סוג של בריוורסט מעושן קלות המכיל חתיכות בשר חזיר חתוכות גס ו-10% עד 20% גבינה (למשל אמנטל) חתוכה לקוביות קטנות. הם נמכרים בכל רחבי אוסטריה בסניפי Würstelstand (מילולית "דוכן נקניקיות"). המוצר הוא סוג של נקניקיות קרניולן. קזהקריינר הומצא על ידי שני אנשים מאוסטריה עילית, השף הרברט שוך מבוכקירכן ופרנץ תאלהאמר בסוף שנות ה-60.

## הכנה וגרסאות
ניתן לבשל, לצלות בתנור או בגריל את הקזהקריינר. המקורי מוגש עם חרדל וחזרת טרייה חתוכה, סוגים אחרים עם חרדל וקטשופ, אפשר לפזר עליו גם אבקת קארי.

מנה פופולרית היא נקניקיית קזהקריינר בלחמנייה, שבה מוגשת הנקניקייה בחתיכה חלולה של לחם לבן עם חרדל או קטשופ. ה-Käsekrainer Bosna, הדומה לכריך, מכונה "קפקא" באזור לינץ.

אין לבלבל את קזהקריינר עם נקניקיית ברנר (Berner sausage), נקניקיית וינה (בגרמנית אוסטרית: פרנקפורטר) חתוכה לאורכה, ממולאת בגבינת אמנטלר ועטופה בקותל חזיר צלוי.

## מחלוקת על השם
באפריל 2012 הודיעה סלובניה כי תבקש לקבל את שם המוצר "Krainer" (על שם קריין, השם הגרמני של אזור קרניולה בסלובניה) להיות מוגן על ידי האיחוד האירופי. זה היה גורם לשינוי שם הנקניקייה האוסטרית הזו. ב-15 ביוני 2012 הגיעו אוסטריה וסלובניה לפשרה. סלובניה יכולה לקבל את המונח "Kranjska Klobasa" מוגן על ידי האיחוד האירופי. אותן נקניקיות עדיין ניתן לקרוא באוסטריה "Krainer Wurst" או קזהקריינר.

## השימוש בניב וינאי
בווינה, שבה קזהקריינר הוא מאכל פופולרי מאוד, על פי האגדה האורבנית, נהוג להזמין בדוכני Würstelstand את: "a Eitrige mit an Schoafn, an Bugel und an 16er-Blech" (בדיאלקט גרמני וינאי: "קזהקריינר עם חרדל חריף, שולי כיכר לחם ופחית בירה אוטקרינגר"), השימוש בביטוי זה, שבמציאות לא שכיח בשפה הווינאית בפועל ומופיע במדריכי תיירים **בתור** ביטוי וינאי טיפוסי, יכול לרמוז על המשתמש כתייר.  
## קישורים חיצוניים

## הערות שוליים

קטגוריה:המטבח האוסטרי
קטגוריה:נקניקיות
מספר מחלקה (תורת המספרים)

במתמטיקה ובפרט בתורת המספרים האלגברית **מספר המחלקה** הוא אינווריאנט מספרי של שדה מספרים (או באופן כללי יותר שדה גלובלי). ערכו של מספר המחלקה מוגדר להיות גודל חבורת המחלקה. מספר המחלקה הוגדר על ידי ריכרד דדקינד שפיתח נוסחה לחישוב מספר זה הנקראת על שמו. עבודותיו של דדקינד התבססו על עבודות מוקדמות יותר של דיריכלה וגאוס שחקרו מושג מקביל בהקשר של תבניות ריבועיות. מנקודת מבט מודרנית, מספר המחלקה שחקרו דיריכלה וגאוס הוא מקרה פרטי של מספר המחלקה של שדה מספרים כאשר שדה המספרים הוא הרחבה ריבועית של .
## הגדרה פורמלית
בהינתן שדה מספרים  נסמן ב- את חוג השלמים  ב-. נזכיר שחוג השלמים ב- הוא אוסף האיברים ב- שמקיימים משוואה פולינומית מתוקנת עם מקדמים ב-. באופן מפורש: O_K=\{x\in K|\exists a_0,\dots a_n \in \Z \text{ s.t. } x^{n+1}+a_nx^n+\dots +a_0=0\} החוג  הוא תחום דדקינד.

חבורת מחלקות האידיאלים של  מוגדת להיות חבורת מחלקות האידיאלים של החוג . מספר המחלקה של  מוגדר להיות הסדר של חבורה זו.

### המקרה של [[שדה גלובלי]] כללי

## קשר לתבנית ריבועיות

עבור מספר שלם d, מספר המחלקה של השדה \Q\langle \sqrt d \rangle שווה למספר המחלקה של המספר d כפי שהוגדר על ידי גאוס בהקשר של תבניות ריבועיות.

## נוסחת מספר מחלקה

דדקינד פיתח נוסחה שקושרת בין מספר המחלקה של שדה  לבין שארית הקוטב של פונקציית זטא של דדקינד של .

## ראו גם
* חבורת מחלקות האידיאלים
* נוסחת מספר המחלקה של דדקינד
* מספר מחלקה (תבניות ריבועיות)

## לקריאה נוספת

* Władysław Narkiewicz, The Development of Prime Number Theory From Euclid to Hardy and Littlewood


## קישורים חיצוניים
*

קטגוריה:תורת המספרים האלגברית
יוסף פוליאקוב

**יוסף פוליאקוב** (שם לידה: **Иосиф Лазаревич Поляков** ; שם לאחר יציאה מרוסיה הסובייטית: **Joseph Poliakoff**;  24 באפריל 1873, קרמנצ'וג, גוברניית פולטבה, האימפריה הרוסית - 23 בנובמבר 1959, לונדון, הממלכה המאוחדת) היה מהנדס רדיו ופיזיקאי יהודי, נתין רוסי, אזרח סובייטי ובריטי, ממציא בתחום הקולנוע הקולי, אוטומציה פוטו-אלקטרונית, טלקומוניקציה, מכשירי שמיעה וביפרים. פיתח את אחד ממכשירי השמיעה הראשונים.

## ביוגרפיה
נולד במשפחת סוחר יהודי אליעזר פוליאקוב. בשנת 1900, כסטודנט במכללה הטכנית של מוסקבה, הציע לראשונה שיטה לשימוש בתאים רגישים לאור כדי לשחזר הקלטות קול צילומי והיה הראשון שהקליט קול על סרט. המצאה זו (פוטופונוגרפיה ופוטופון) נרשמה על ידו בפטנט בשנת 1901 בארצות הברית (פטנט מס' 680614) ובשנת 1903 ברוסיה (פריבילגיה מס' 8010); בפטנט על המצאה זו, הקלטה צילומית של קול נקראה לראשונה פונוגרמה צילומית. ב-1901 קיבל פטנט על מנגנון שחרור תריס צילום. בשנת 1905, הרכיב מד אור סלניום אוטומטי (פריבילגיה מס' 10116), שהשתמש בסכמת חיבור דיפרנציאלית של שני תאי פוטו, שהפכה לנפוצה בטכנולוגיה המודרנית. בין שאר ההמצאות שלו ניתן למנות חומרי בניין חדשים וטיח (1900), מכשיר הקלטה מדידות אור (1901), בשנים 1899 - 1900 השתתף בפיתוח מערכות תקשורת טלפוניות על מסילות ברזל רוסיות (בתחילת שנת 1900 הרכיב פונופור - מכשיר טלפון מיוחד לעבודה על חוטי טלגרף).

הקים חברה לייצור טלפונים במוסקבה. התגורר עם משפחתו בקומה השנייה של בית בכיכר מנז', שבו היה חדר הקבלה של מיכאיל קלינין. לאחר המהפכה הרוסית השתתף בפיתוח תקשורת טלפונית אוטומטית של מוסקבה, ובשנת 1920 מונה למפקח הטלפונים של המחוז הצפוני.

ב--1924 עבר עם משפחתו ללונדון, שם עד 1929 עבד כעוזר ליו"ר המחלקה הטכנית ב־ARCOS במשלחת הסחר של ברית המועצות, וב -9 במאי 1931 הקים את חברת *Multitone Electronics* לייצור מכשירי שמיעה באיזלינגטון. תחילה, החברה ייצרה את הדגם השולחני של המכשיר, ובשנת 1937 רשמה פטנט על הדגם הנייד הראשון שלה (*VPM - Vest Pocket Model*). כבר בשנת 1938 החל ייצור מכשירי שמיעה תואם אוזן (*Telecoil*). בשנת 1932 רשם פטנט על הדגם שלו של שנאי בתדר נמוך.

*Multitone Electronics* העסיקה בהמשך יותר מ-700 עובדים ובנו, אלכסנדר, בוגר הפקולטה לפיזיקה של אוניברסיטת לונדון, נהיה לנשיאה בשנת 1938. במהלך מלחמת העולם השנייה השיקה החברה את גלאי מערכות שעון בפצצות הנפץ - *Bomb Clock Detector*, ולאחר המלחמה עברה לייצר ביפרים של בתי חולים (במקור "בליפרים"), ופיתחה את אחד הדגמים הראשונים שלהם.

## משפחתו
* אשתו - פלורה סולומונובנה שבת (1879 - 1976), ממשפחת יצרני טקסטיל.
** בן - ממציא ונשיא Multitone Electronics  אלכסנדר פוליאקוב  (1910 - 1996), מחבר ספר הזיכרונות "Silver Samovar: Reminiscences of the Russian Revolution" (1996).
*** נכדים - מרטין פוליאקוב, כימאי ומדובב מדע להמונים, סגן נשיא החברה המלכותית ;
*** סטיבן פוליאקוב, מחזאי, תסריטאי ובמאי.

## הערות שוליים

קטגוריה:מדענים יהודים אוקראינים
קטגוריה:מדענים יהודים סובייטים
קטגוריה:מהגרים מברית המועצות לממלכה המאוחדת
קטגוריה:ילידי 1873
קטגוריה:נפטרים ב-1959
FFTW

**FFTW** (ראשי תיבות של **Fastest Fourier Transform in the West**, ובעברית, **טרנספורמציה פורייה המהירה במערב**) היא ספריית תוכנה לחישוב טרנספורמציות פורייה בדידות (DFT) שפותחה על ידי מתאו פריגו וסטיבן ג' ג'ונסון במכון הטכנולוגי של מסצ'וסטס. החבילה יצאה לאור בשנת 1997, והגרסה האחרונה שלה פורסמה בשנת 2021.

FFTW היא מחבילות התוכנה החופשית (ברישיון GPL) המהירות ביותר של התמרת פורייה מהירה (FFT). החבילה מיישמת את אלגוריתם FFT עבור מערכים בעלי ערך ממשי ומורכב בגודל ובמימד שרירותיים.

החבילה כתובה ברובה בשפת C, וקיים ממשק גם ב־Fortran, וגם בפייתון.
## קישורים חיצוניים
* 

## הערות שוליים

קטגוריה:התמרת פורייה
קטגוריה:ספריות תוכנה
קטגוריה:תוכנה חופשית
שמשון הנקדן

**שמשון הנקדן** (1230?-1295?) היה מדקדק יהודי אשכנזי ומחבר ספר **חיבור הקונים** (**השמשוני**).

## ביוגרפיה
נולד בסביבות שנת 1230. ככל הנראה פעל בזאנטא שבחבל קלן בצפון גרמניה.

מת בין השנים 1297-1294. נכדו היה הדקדקן יוסף מזאפטא בר קלונימוס.

## חיבורו
חיבורו עוסק בתורת הדקדוק וממזג בין פרקי דקדוק ותורת הקריאה. עורך החיבור היה מרדכי יאיר, שחי ב-1297 בפרידברג והיה מתלמידי תלמידיו של שמשון הנקדן. לא ידוע מה שם הספר שהעניק לו מחברו, אם בכלל, ומקובל כי עורכו נתן לו את השם "חיבור הקונים", אך השם הנפוץ של החיבור הוא "השמשוני" (על שם מחברו). הספר מצוטט רבות אצל מדקדקי ימי הביניים, למרות שלא נדפס.

את החיבור חילקו החוקרים לשני חלקים מרכזיים: **חלק הדקדוק**, הבנוי כדוגמת חיבורי דקדוק ספרדיים מהמאה ה־12, ו**חלק דקדוק המסורה** (מפרק ה' להלן) ההולך בדרכו של ספר "טעמי המקרא". פרקי הספר הם:

א. עשרת הקונים (כינויי הגוף הפרודים והחבורים)

ב. שער הפעלים (מערכת הפועל)

ג. שער השמות

ד. שער התנועות (זהו שמו בחלקים אחרים של הספר אך בראש הפרק אין לו שם)

ה. שערי ניקוד:

# שער הקמץ
# שער פתח קמץ קטן
# שער חולם וחטף קמץ
# שער חטף פתח קטן וחטף פתח גדול

ו. שער יהו"א

ז. שער המתג

ח. שער למנצח בנגינות (טעמי המקרא)

ט. שער הדגש.

ידועים ארבעה כתבי יד של הספר, שניים מהם (כ"י לייפציג וכ"י בריטיש מוזאום) מתוארכים לשנת 1300 בקירוב. שלושה פרקים מחלקו הראשון של החיבור יצאו לאור: שניים (על כינויי הגוף ועל הפעלים) בעבודת הדוקטורט של דוד בן מנחם, ואחד (על התנועות) על ידי אילן אלדר.

### מפתח הדקדוק
בסיום חלק מכתבי היד של "השמשוני", נוסף חיבור בשם "מפתח הדקדוק". היו חוקרים ששיערו כי הוא חיבור אחר מאת שמשון הנקדן, אך מרביתם סבורים כי אין לייחסו למחבר "השמשוני"; יש שייחסו אותו לעורכו, מרדכי יאיר, ויש שטענו כי אין בקביעה זו ממש ומדובר במחבר לא ידוע.

## לקריאה נוספת
* 
* D. Ben-Menachem, **Hibbur ha-Qonim (ha-shimshoni) by R. Shimshon ha-naqdan**, Diss., University of California 1987
* 
* 
* 
* 

## ראו גם

* יקותיאל הנקדן בן יהודה
* משה בן יצחק מאינגלטירא

## קישורים חיצוניים
* 
* 
* 
* 
* '''השמשוני''', כ"י ותיקן ebr. 401, באתר ספריית הוותיקן.

## הערות שוליים

קטגוריה:מדקדקי העברית בימי הביניים
קטגוריה:ילידי המאה ה-13
קטגוריה:בלשנים ולשונאים יהודים גרמנים
קטגוריה:בלשנים ולשונאים עבריים
קטגוריה:יהודי אשכנז במאה ה-13
TPM

ממוזער| רכיבים של TPM התואם לתקן TPM גרסה 1.2
**TPM** (ראשי תיבות באנגלית של: **T**rusted **P**latform **M**odule) הוא תקן בינלאומי למעבד קריפטוגרפי מאובטח, מיקרו-בקר ייעודי שנועד לשימושי אבטחה באמצעות מפתחות הצפנה שמשלובים בו. המונח יכול להתייחס גם למעגל משולב התואם לתקן ISO/IEC 11889. שימושים נפוצים ב-TPM הם אימות השלמות (integrity) של הפלטפורמה (כדי לוודא שתהליך האתחול מתחיל מחומרה ותוכנה מהימנים), ואחסון מפתחות להצפנת דיסקים.

אחת מדרישות מערכת ההפעלה של Windows 11 היא הטמעת TPM בגרסה 2.0. מיקרוסופט הצהירה שדרישה זו קיימת כדי לעזור להגביר את האבטחה מפני התקפות קושחה.

כיום, TPM מסופק על ידי כמעט כל יצרני המחשבים והמחשבים הניידים במוצרים שלהם.

## היסטוריה
TPM נוצר על ידי קונסורציום טכנולוגיית מידע בשם Trusted Computing Group או TCG. הוא התפתח לגרסה 1.2 של מפרט ראשי של TPM אשר תוקנה על ידי ארגון התקינה הבינלאומי (ISO) והנציבות האלקטרוטכנית הבינלאומית (IEC) בשנת 2009 כ-ISO/IEC 11889:2009. מפרט ראשי של TPM גרסה 1.2 הושלמה ב-3 במרץ 2011 והשלימה את התיקון שלו.

ב-9 באפריל 2014 הודיעה TCG על שדרוג גדול למפרט שלהם בשם TPM Library Specification 2.0. הקבוצה ממשיכה לעבוד על התקן המשלב שגיאות, תוספות אלגוריתמיות ופקודות חדשות, כאשר המהדורה האחרונה שלה פורסמה כ-2.0 בנובמבר 2019. גרסה זו הפכה ל-ISO/IEC 11889:2015.

כאשר גרסה חדשה משוחררת היא מחולקת לחלקים מרובים על ידי קבוצת המחשוב מהימנה. כל חלק מורכב ממסמך המרכיב את כל מפרט ה-TPM החדש.
* חלק 1 ארכיטקטורה (שנוי שם מ"עקרונות עיצוב")
* חלק 2 מבנים של TPM
* חלק 3 פקודות
* חלק 4 תומכים בשגרות (נוסף ב-TPM 2.0)

## סקירה כללית
באופן טיפוסי TPM מספק:
* מחולל מספרים אקראיים בחומרה
* מתקנים לייצור מאובטח של מפתחות לשימושים מוגבלים.
* remote attestation: יוצר סיכום מפתח גיבוב כמעט בלתי ניתן לזיוף של תצורת החומרה והתוכנה. אפשר להשתמש ב-hash כדי לוודא שהחומרה והתוכנה לא שונו. התוכנה שאחראית על hashing ההגדרה קובעת את היקף הסיכום.
* Binding: הנתונים מוצפנים באמצעות מפתח החיבור TPM, מפתח RSA ייחודי שמקורו במפתח אחסון. מחשבים המשלבים TPM יכולים ליצור מפתחות קריפטוגרפיים ולהצפין אותם כך שניתן יהיה לפענח אותם רק על ידי ה-TPM. תהליך זה, הנקרא לעיתים "עטיפה" (wrapping) או קשירה (binding), יכול לסייע בהגנה על המפתח מפני חשיפה. לכל TPM יש מפתח גלישת ראשי, הנקרא מפתח שורש האחסון, המאוחסן בתוך ה-TPM עצמו. מכלי מפתח RSA ברמת המשתמש מאוחסנים עם פרופיל המשתמש של Windows עבור משתמש מסוים וניתן להשתמש בהם כדי להצפין ולפענח מידע עבור יישומים הפועלים תחת זהות משתמש ספציפית זו.
* אחסון אטום (sealed storage): מציין את מצב ה-TPM עבור הנתונים לפענוח (לא אטום).
* פונקציות אחרות חישוב מהימן לפענוח הנתונים (בלתי אטום).

תוכנות יכולות להשתמש ב-TPM לאימות זהות של התקני חומרה, מכיוון שלכל שבב TPM יש מפתח אישור ייחודי וסודי (EK) שנצרב תוך כדי הפקתו. אבטחה המוטמעת בחומרה מספקת יותר הגנה מפתרון תוכנה בלבד. השימוש בו מוגבל במדינות מסוימות.

## קישורים חיצוניים

## הערות שוליים

קטגוריה:יצירת מספרים אקראיים
קטגוריה:תקני ISO
יוסיף וורוביץ'

**יוסיף וורוביץ**' (ברוסית: **Иосиф Израилевич-Гиршевич Ворович**; ( 21 ביוני 1920, סטארודוב - 6 בספטמבר 2001, רוסטוב על דון) היה מומחה למכניקה סובייטי-רוסי ממוצא יהודי.

## קורות חיים
יוסיף וורוביץ' נולד בשנת 1920 בעיירה סטארודוב למשפחה יהודית. לאחר סיום בית ספר, בשנת 1937 הוא החל לימודים באוניברסיטת מוסקבה. בגלל תחילת מלחמת העולם השנייה הוא סיים את לימודים כבר באוקטובר 1941 וגויס לשורות הצבא האדום. הוא התחיל את השירות בחיל האוויר הסובייטי. בשנת 1944, תוך כדי השירות הוא השלים לימודים באקדמיה צבאית של חיל האוויר. הוא שוחרר מהצבא בשנת 1950.

בשנת 1950 וורוביץ' סיים עבודת תואר שלישי והחל ללמד באוניברסיטתת רוסטוב. בשנת 1958 הוא סיים עבודת פוסט-דוקטורט. בשנת 1961 הוא היה פרופסור ראשון בקטדרה לחקר תורת האלסטיות.

בשנת 1971 ליד האוניברסיטה הוקם מכון למכניקה ומתמטיקה שימושית ויוסיף וורוביץ' מונה למנהלו. לאחר פטירתו המכון נקרא על שמו.

יוסיף וורוביץ' כתב מעל ל-300 מאמרים מדעיים ו-14 ספרים שחלקם תורגמו לאנגלית.

על תרומתו לקידום המדע וורוביץ' קיבל פרס ברית המועצות בשנת 1983, מדליה על שם קאפיצה ועיטורים רבים של ברית המועצות ורוסיה.

בשנת 1970 וורוביץ' נבחר לאקדמיה למדעים של ברית המועצות כחבר בהתכתבו ובשנת 1990 הועבר למעמד של חבר בפועל.

בשנת 2003 על שמו נקרא אסטרואיד 10049.

## קישורים חיצוניים
* ביוגרפיה 
* רשימת פרסומים

קטגוריה:מדענים יהודים סובייטים
קטגוריה:פיזיקאים יהודים
קטגוריה:מדענים שעל שמם כוכב לכת מינורי
קטגוריה:מעוטרי עיטור ההצטיינות למען המולדת
קטגוריה:מעוטרי עיטור הידידות (רוסיה)
קטגוריה:מעוטרי עיטור מהפכת אוקטובר
קטגוריה:מעוטרי עיטור המלחמה הפטריוטית הגדולה
קטגוריה:מעוטרי עיטור הדגל האדום של העמל
קטגוריה:מעוטרי עיטור הידידות בין העמים
קטגוריה:יהודים חברי האקדמיה למדעים של ברית המועצות
קטגוריה:סובייטים שנולדו ב-1920
קטגוריה:נפטרים ב-2001
שיר הסמרטוטים

"**שיר הסמרטוטים**" הוא שיר מאת אביב גפן, אשר כתב והלחין, ועיבד יחד עם משה לוי וחברי התעויוט. השיר יצא ב-21 ביוני 1993, וכלול באלבומו השני של גפן "עכשיו מעונן".

## רקע
גפן כתב את השיר על עצמו. לדבריו, "בשנים מסוימות הרגשתי סמרטוט". קארין אופיר, בת זוגו בתחילת שנות התשעים הייתה גרה במרכז תל אביב, וגפן נהג לנסוע אליה באוטובוסים ובטרמפים מבית הוריו אז שבנווה איתמר בנתניה וסבל:

## מיקומי שיא

## משתתפים
* אביב גפן – גיטרה, שירה
* שלומי צדקי – גיטרה בס
* עודד שחר – תופים, קולות
* עופר מאירי – ייעוץ ותכנות מחשב
* משה לוי – קלידים, סולו המונד, גיטרות, קולות

## הערות שוליים

קטגוריה:שירי אביב גפן
קטגוריה:שירים בעברית
קטגוריה:סינגלים בהוצאת הד ארצי
קטגוריה:שירים שנכתבו על ידי אביב גפן
קטגוריה:שירים שהולחנו על ידי אביב גפן
קטגוריה:שירים שהופקו על ידי משה לוי
קטגוריה:שירים על בגידה: זוגיות
הוועדה הציבורית לענייני החולה הנוטה למות

**הוועדה הציבורית לענייני החולה הנוטה למות** (מכונה גם **ועדת שטינברג**), היא ועדה ציבורית שהתכנסה בין השנים 2000–2004 הוועדה הורכבה מאנשים בתחומי הרפואה, דת, משפט, פילוסופיה ואתיקה שיחד ניסחו את הצעת החוק 'חוק החולה הנוטה למות'.

בראש הוועדה עמד פרופסור אברהם שטינברג.

## רקע
הקידמה בידע המדעי-רפואי ובאמצעים הטכנולוגיים הביאה להארכת תוחלת החיים הממוצעת באופן משמעותי, ואיפשרה גם להאריך חיים בשלבים סופניים בתנאים ובמצבים שקודם לכן היו בלתי אפשריים, מטופלים אלו סבלו לעיתים מהפרעות קשות בתפקודי איברים שונים, כאבים פיזיים, תפקוד שכלי לקוי, וסבל גופני ונפשי חמור, מקרים אלו הובילו לדילמות מוסריות-רפואיות חמורות ועוררו ויכוחים רבים בין חלקי הציבור.

במקביל להתפתחות הטכנולוגית, עבר העולם המערבי מהפך מוסרי ביחסי חולה-רופא, מגישה פטרנליסטית, שעל פיה הרופא הוא המחליט מה טוב לחולה ופועל בהתאם להבנתו בלבד, לגישה אוטונומיסטית, שעל פיה החולה הוא המחליט עבור עצמו, גישה זו הובילה לא אחת להתנגשות בין רצונותיו של החולה (או בני משפחתו) להכרעתו המקצועית של הרופא.

סוגיא כבדת משקל נוספת, הינה אופן חלוקת המשאבים בין החולים. המשאבים המוגבלים ברפואה אינם מאפשרים לתת את כל הטיפול הרפואי האפשרי לכל נזקק, ומהווים לעיתים אחד השיקולים בתהליך קבלת ההחלטות ביחס לחולים הנוטים למות.

בישראל היחס המעשי לחולים הנוטים למות טרם חקיקת החוק הייתה שונה ממרכז רפואי אחד למשנהו, ממחלקה אחת לאחרת, ולעיתים מרופא אחד לחברו.
### מינוי הוועדה
בשנת 2000 מינה שר הבריאות שלמה בניזרי ועדה ציבורית בראשות פרופ' הרב אברהם שטינברג, לשם בחינת סוגיות הטיפול בחולה הנוטה למות. הוועדה מנתה 59 חברים, ובהם אנשי רפואה, דת, משפט, פילוסופיה ואתיקה. דיוני הוועדה הניבו הצעת חוק, שאותה הניחה הממשלה על שולחן הכנסת בדצמבר 2004. הצעה זו הצטרפה להצעת חוק דומה של חבר-הכנסת רומן ברונפמן וקודמה יחד עם הצעה זו.
### עקרונות מנחים

## תוצאות דיוני הוועדה
בסיום עבודת הוועדה, הציגו חבריה את הצעת החוק שהכילה כ-20 הגדרות רלוונטיות, וכ-115 סעיפים וסעיפי-משנה.

הצעת החוק שהוצגה ביקשה לקבוע מערכת נורמות מוסריות ומשפטיות, שעל פיהן יש להתייחס לחולה הנוטה למות.

הצעת החוק התייחסה לכל סוגי החולים הנוטים למות (כשירים ושאינם כשירים, יילודים, קטינים או בגירים), לכל סוגי הטיפולים הנוגעים אליהם, להנחיות רפואיות מקדימות ולמינוי מיופי-כוח, וכן למעמדם של מטפלים מקצועיים (בני משפחה או ידידים ויועצים).

בהצעת החוק גם הוצגו דרכים ומנגנונים לפתרון בעיות אינדיבידואליות, הסדרה של נהלים שונים הנוגעים לקבלת החלטות, וכן דרכי תיעוד ודרכי בקרה הנוגעים לחולה הנוטה למות.
## חוק החולה הנוטה למות

כשנה לאחר הגשתה של הצעת החוק, בדצמבר 2005, אושר החוק בכנסת, והוא נכנס לתוקף ב-15 בדצמבר 2006, שנה מיום פרסומו.

מאז אישורו תוקן החוק ארבע פעמים, בתיקונים טכניים בלבד.
## חברי הוועדה
יו"ר הוועדה היה פרופ' אברהם שטינברג. הוועדה חולקה ל-4 ועדות משנה:
### ועדת-המשנה הרפואית/המדעית
יו"ר ועדת המשנה הרפואית/המדעית היה פרופ' צ'רלס ספרונג

**חברי הוועדה:**

### ועדת המשנה הפילוסופית/ערכית
יו"ר ועדת המשנה הפילוסופית/ערכית היה הפרופסור אסא כשר**חברי הוועדה**

### ועדת המשנה המשפטית
יו"ר ועדת המשנה המשפטית היה השופט בדימוס פרופ' אמנון כרמי
**חברי הוועדה**

### ועדת המשנה ההלכתית
יו"ר ועדת המשנה ההלכתית היה הרב יעקב אריאל
**חברי הוועדה**

## קישורים חיצוניים

* 
## הערות שוליים

קטגוריה:ישראל: ועדות ציבוריות
קטגוריה:המתת חסד
GamePro

**GamePro** (נקרא גיים פרו) הוא אתר חדשות גיימינג ישראלי שהוקם בשנת 2012 על ידי סיימון צמח מזיג, לאחר שפרש מניהול פורום המשחקים של אתר הטכנולוגיה HWZone.האתר שהחל כבלוג עצמאי המרכז ידיעות וביקורות משחקי וידאו מהארץ ומהעולם, שינה את פניו בשנת 2013 והחל לפעול כאתר חדשות בנושא טכנולוגיה ומשחקי וידאו.

## היסטוריה
בשנים 2009–2012 ניהל צמח-מזיג את פורום המשחקים הפופולרי של אתר הטכנולוגיה HWZone. הפורום עסק בעיקר במשחקי וידאו ומחשב צבר קהל רב, וריכז את כל
המידע על תעשיית המשחקים ועורר דיונים רבים של גיימרים וחובבי משחקים. בספטמבר 2012, לאחר שפרש מניהול הפורום, הקים סיימון בלוג חדש ברשת הבלוגרים בלוגר, בשם גיימפרו - חדשות משחקי מחשב, לצורך תיעוד והפצה של ידיעות מעולם הגיימינג וריכוז ביקורות של משחקים לקהל הישראלי. הבלוג החל לתפוס תאוצה ומ-300 מבקרים בחודש הגיע תוך חודשיים לקהל של 5,000 מבקרים.

האתר הוקם רשמית ב-1 באוקטובר 2012. וכתבותיו הראשונות עסקו בריכוז ביקורות משחקים מהעולם, וחדשות עדכניות מתעשיית המשחקים העולמית. לאחר פרסום ידיעה באתר ובפייסבוק על גיוס כתבים לאתר, צוות האתר התגבש לכתבים משלל ז&#39;אנרים שהרחיבו את התוכן באתר לביקורות מעמיקות, סקירות ובעיקר פרסומים בזמן אמת מאירועי הגיימינג של כנסי E3.
המודל הכלכלי של האתר בנוי בעיקר מפרסומות והוא איננו גובה תשלומי מנוי או חבר.

גיימפרו המשיך לפעול באותה מתכונת של כתבות וידיעות, גם לאחר דעיכתה של תערוכת E3. האתר אף שיתף פעולה עם אתרים נוספים כגון HWZone במגוון רחב של כתבות תוכן.

גיימפרו משמש כאתר חדשות יומיומי בנושאים מגוונים הקשורים לתעשיית הגיימינג בישראל ובעולם, משחקי וידאו חדשים, ביקורות, וגם כתבות בנושא טכנולוגיה ומחשבים.

## קישורים חיצוניים
*

קטגוריה:אתרי אינטרנט ישראליים
סומיילי מונטנו

**סומיילי מונטנו** (באנגלית: **Sumalee Montano**; נולדה ב-3 באוגוסט 1972) היא שחקנית, מדבבת ומפיקה אמריקאית.

## ביוגרפיה
מונטנו נולדה באוגוסט 1972 בקולומבוס, אוהיו למשפחה ממוצא פיליפיני ותאילנדי והיא גדלה בארצות הברית אך מספר שנים גם בבנגקוק. דוד-רבא שלה היה השחקן והסופר הפיליפיני .

היא למדה באוניברסיטת הרווארד בקיימברידג', מסצ'וסטס, ב-1993 בתוכנית פולברייט. היא עבדה כאנליסטית של בנק ההשקעות מורגן סטנלי בניו יורק ובהונג קונג, אך עזבה לטובת לימודי משחק וקודם לכן עשתה מסעות טיולים באפריקה.

היא למדה משחק והחלה לדבב ב-1999 במשחק הווידאו: "Space Channel 5". לאורך השנים היא שיחקה ודיבבה במספר שפות עם מבטאים שונים ביניהם בסינית, פיליפינית, בריטית, דרום, תאילנדית, וייטנאמית, מזרח אירופאית ויפנית. בין השאר היא ידועה מדיבוביה בסדרות כמו: ימי חיינו, נאשוויל, סקנדל, צעירים חסרי מנוח, החיים עצמם וויפ וגם במשחק משחקי וידאו כמו: Dragon Age: Inquisition או Ghost of Tsushima.

מונטנו נשואה מ-2011 לקרייג צימרמן והיא גרה בלוס אנג'לס.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:מדבבות אמריקאיות
קטגוריה:אמריקאים ממוצא פיליפיני
קטגוריה:אמריקאים ממוצא תאילנדי
קטגוריה:בוגרות אוניברסיטת הווארד
קטגוריה:אמריקאיות שנולדו ב-1972
מספר מחלקה (תבניות ריבועיות)

במתמטיקה ובתורת המספרים מספר מחלקה של מספר שלם  הוא מספר התבניות הריבועיות הבינריות מדסקרימנטה   עד כדי שקילות. מושג זה הוגדר על ידי גאוס והוכלל מאוחר יותר על ידי דדקינד למושג מספר מחלקה של שדה מספרים.

## הגדרה פורמלית
* תבנית ריבועית בינארית היא פונקציה f:\Z^2\to\Z מהצורה f(x,y)=ax^2+bxy+cy^2.
* שתי תבניות f_1  ו -  f_2 נקראת **שקולות** אם קימת מטריצה  \begin{pmatrix}
\alpha & \beta\\
\gamma & \delta
\end{pmatrix}
 בעלת דטרמיננטה 1 עם מקדמים שלמים כך ש: f_1(\alpha x+\beta y,\gamma x+\delta y)=f_2(x,y)
* **ה[[דיסקרימיננטה (תבנית ריבועית)|דיסקרימיננטה]]** של תבנית רבועית f(x,y)=ax^2+bxy+cy^2 מוגדרת להיות \Delta=b^2-4ac
* **מספר המחלקה** של d הוא מספר התבניות הבינריות בעלות דיסקרימיננטה  d עד כדי שקילות.

## נוסחת מספר המחלקה של דיריכלה

דיריכלה פיתח נוסחה שקושרת בין מספר המחלקה של  לבין ערך של פונקציית L של דיריכלה המתאימה לקרקטר ממשי המתאים ל .

## קשר למספר המחלקה של שדה

דדקינד הכליל את מושג מספר המחלקה למושג שמגדיר מספר עבור כל שדה מספרים. שני המושגים קשורים באופן הבא:
עבור מספר שלם d, מספר המחלקה של השדה \Q\langle \sqrt d \rangle שווה למספר המחלקה של המספר d.

## לקריא נוספת
* The Development of Prime Number Theory From Euclid to Hardy and Littlewood

## ראו גם
*מספר מחלקה (תורת המספרים) 
*נוסחת מספר המחלקה של דיריכלה

## קישורים חיצוניים
* 

## הערות שוליים

קטגוריה:תורת המספרים
נקניק קיץ

ממוזער|300px| נקניק קיץ גדול יותר
**נקניק קיץ** (באנגלית: **Summer sausage**) הוא כינוי אמריקאי לנקניק שניתן לשמור ללא קירור עד לפתיחה. נקניק קיץ עשוי מבשר בקר, חזיר, או לפעמים בשר ציד (על פי רוב אייל). נקניק הקיץ מותסס, וניתן לייבש או לעשן אותו בעוד מרכיבי השימור משתנים באופן משמעותי, כמעט תמיד משתמשים במלח בישול, התבלינים עשויים לכלול זרעי חרדל, פלפל שחור, שום או סוכר. תסיסה של נקניק קיץ מורידה את ה-pH כדי להאט את צמיחת החיידקים ולתת חיי מדף ארוכים יותר, מה שגורם לטעם חריף. נקניקי קיץ נכללים לעיתים קרובות בסלסילות מתנות הנמכרות על ידי קמעונאים אמריקאים מקוונים והזמנות בדואר. חלק מהיצרנים מייצרים נקניק קיץ כבר למעלה מ-100 שנה.

היסטורית, נקניק קיץ קדם לקירור והתייחס לבשרים שניתן לצרוך "בחודשי הקיץ" כאשר טמפרטורות גבוהות יגרמו לקלקול של בשרים טריים. מסיבה זו, הם הפכו למתנות פופולריות, במיוחד בקהילות מתיישבים גרמניים-אמריקאים.

## לקריאה נוספת
* סרבלאט
* אמבוטידו
* רשימת מזונות מעושנים
* טורינגר

## ראו גם
* סלמי
* סוסיסון

## הערות שוליים

קטגוריה:נקניקים
קטגוריה:המטבח האמריקאי
אנדראה בריוסקו

[ממוזער|220px|[סאטיר עם קסת דיו]]
**אַנְדְרֶאָה בְּרִיוֹסְקוֹ** (באיטלקית: **Andrea Briosco**; ) היה פסל, צורף ואדריכל איטלקי, שהיה ידוע בדרך כלל בשם החיבה שלו **אִיל רִיצ'וֹ** (**Il Riccio**), שפירושו "הקיפוד", או בשם **אנדראה קריספוס** (**Andrea Crispus**) ("מתולתל" בלטינית). הוא ידוע בעיקר בזכות חפצי הארד הקטנים שיצר. החפצים שעיצב היו לעיתים קרובות מעשיים, כגון קסתות דיו, מקושי דלתות או , והוא פיסל ועיטר אותם בסגנון רנסאנס קלאסי.

## קורות חיים
הוא נולד בטרנטו, והוכשר לראשונה כצורף על ידי אביו, אמברוג'ו די כריסטופורו בריוסקו. מאוחר יותר הוא החל ללמוד יציקת ארד בפדובה אצל הפסל , תלמידו של דונטלו. כאדריכל, הוא ידוע בזכות  בפדובה. יצירות המופת שלו הן פמוט הארד לחג הפסחא בבית המקהלה בבזיליקת סנט'אנטוניו בפדובה (1515), ושני תבליטי הארד (1507) של "דוד מרקד לפני ארון הברית" ו"יהודית והולופרנס" באותה כנסייה. מצבת הארד והשיש שלו של הרופא "ג'רולמו דלה טורה" ב בוורונה היה מעוטר יפה בתבליטים, שנלקחו משם על ידי הצרפתים ונמצאים כעת במוזיאון הלובר. היצירות הקטנות שלו הניתנות להובלה בקלות, היו חביבות על אספנים ברחבי אירופה. מנורת שמן מארד מתוצרתו הייתה רכוש ותיק של משפחת רוטשילד, וכעת נמצאת באוסף של המוזיאון המטרופוליטן לאמנות.

## קישורים חיצוניים


*Six works from the Frick
*Satyr in the Metropolitan
*Biography of the Artist and link to works attributed in the collection, National Gallery of Art, Washington, DC


## הערות שוליים

קטגוריה:אדריכלים איטלקים במאה ה-16
קטגוריה:פסלים איטלקים במאה ה-16
קטגוריה:ילידי 1470
קטגוריה:נפטרים ב-1532
אריקה צ'נוות'

ממוזער|אריקה צ'נואת'**אריקה צ'נואת**' (באנגלית **Erica Chenoweth**; נולדה ב-22 באפריל 1980) היא מדענית פוליטית אמריקאית, פרופסור למדיניות ציבורית בבית הספר לממשל באוניברסיטת הרווארד, ובפקולטות נוספות באוניברסיטת הרווארד. היא ידועה בעבודת המחקר שלה על תנועות התנגדות אזרחית לא אלימות.

## באקדמיה
אריקה צ'נואת' קיבלה תואר ראשון באוניברסיטת דייטון, ולאחר מכן תואר שני ותואר דוקטור. מאוניברסיטת קולורדו. כיום (2024) היא מכהנת פרופסור למדיניות ציבורית בבית הספר לממשל באוניברסיטת הרווארד, ובפקולטות נוספות באוניברסיטת הרווארד.

## מחאה לא אלימה
במחקר שנפרש על פני עשרות שנים, חקרה פרופ' אריקה צ'נוות' מאוניברסיטת הרווארד, יחד עם חוקרים נוספים, את ההצלחה של התנגדות אלימה ושל התנגדות בלתי אלימה ברחבי העולם. המחקר פורסם בספר "Why Civil Resistance Works" ("מדוע התנגדות אזרחית עובדת") שפורסם בשנת 2011. המחקר הקיף יותר מ-320 אירועי התנגדות ומחאה אלימים ולא אלימים, שהתרחשו משנת 1900 ועד 2006.

הממצא המובהק הראשון של החוקרים היה כי שיעור הסיכויים להצלחת המחאה שהתבטאה בשינוי השלטון, גבוה הרבה יותר כאשר המחאה אינה אלימה. ב-53% מהמחאות שהתנהלו ללא אלימות הוחלף השלטון בהצלחה, לעומת 26% מהמקרים של מחאות אלימות ומזוינות. בראיון ל-BBC הסבירה צ'נוות' כי הסיבה העיקרית להצלחתן של מחאות אזרחיות לא אלימות היא היכולת שלהן לסחוף מספר גדול יותר של אנשים מהציבור הרחב.

ממצא בולט נוסף במחקר הוא "כלל 3.5%". לפי המחקר, כל המחאות שהצליחו לגייס אליהן תמיכה אזרחית שהקיפה יותר מ-3.5% מהאוכלוסייה, הצליחו להביא להפלת השלטון.

יתרון נוסף של התנגדות לא אלימה היא שהצלחה שלה גורמת לעיתים קרובות יותר לשלטון סובלני או דמוקרטי לעומת מחאות אלימות שלעיתים קרובות גרמו להחלפת דיקטטור אחד בדיקטטור אחר.

## חיים אישיים
אריקה צ'נואת' חיה בזוגיות עם החוקרת זואי מרקס, בתן היא ורה. צ'נואת' מגדירה את עצמה כא-בינארית.

## קישורים חיצוניים

* 
* האתר של אריקה צ'נואת'
* הדף על אריקה צ'נואת' בית הספר לממשל באוניברסיטת הרווארד
* פרופיל בגוגל סקולר

## הערות שוליים

קטגוריה:חוקרות מדע המדינה אמריקאיות
תפילה לירושלים

"**תפילה לירושלים**" הוא שיר עברי שכתב והלחין שייקה פייקוב.

## רקע

בשנת 1960 נערך "פסטיבל הזמר והפזמון" הראשון.
כעשור לאחר מכן נוספו לו עוד שלושה פסטיבלי זמר שנתיים חדשים,
"פסטיבל הזמר החסידי", "פסטיבל הזמר המזרחי", ו"פסטיבל שירי הילדים".
ארבעת הפסטיבלים הגדולים זכו להצלחה גדולה.

בעקבות זאת החלו בהמשך שנות השבעים יוזמות לפסטיבלים ייעודיים נוספים
לצידם.
כך נוסדו "ערב שירי משוררים",
"פסטיבל שירי התנ"ך",
"פסטיבל שירי יידיש",
"פסטיבל שירי לאדינו",
ו"פסטיבל שירי משוררים לילדים".

בשנת 1974, נוסד פסטיבל חדש, פסטיבל שירי ירושלים.

הפסטיבל, שזכה לשם "שישו את ירושלים" התקיים בחודש מאי של אותה השנה.

בפסטיבל השתתפו 12 שירים הוא נערך גם בירושלים וגם בתל אביב ושודר בטלוויזיה.

## על השיר

את השיר ששייקה פייקוב כתב והלחין לפסטיבל נבחרה לבצע מלי ברונשטיין בת העשרים שהייתה צעירת המשתתפים בפסטיבל,
כשרק השתחררה מהלהקה הצבאית בה כיכבה.

למרות העובדה שהייתה פחות מוכרת מהמבצעים האחרים,
השיר בביצועה הפך לאחד הבולטים והמצליחים בפסטיבל
והיה אחד משלושת השירים שהופיעו בפרסומים של אלבום הפסטיבל.

השיר היה ללהיטה הראשון של ברונשטיין מבין מספר להיטים שהיו לה בהמשך העשור.

גיל אלדמע שעיבד את השיר הוסיף למבצעת מקהלה רבת משתתפים
המלווה אותה במה שאכן נשמע כתפילה, כשם השיר.

"תפילה לירושלים" הוא הראשון שהתפרסם מבין מספר שירים
ששייקה פייקוב כתב והלחין על העיר.

## במצעדים
השיר נכנס בשנת 1974 למצעד הפזמונים בקול ישראל, והגיע למקום ה־19.
## מיקומי שיא

## קישורים חיצוניים
* מילות השיר באתר שירונט
* 

## הערות שוליים

קטגוריה:שירי 1974
קטגוריה:סינגלים מ-1974
קטגוריה:שירים בעברית
קטגוריה:שירים שנכתבו על ידי שייקה פייקוב
קטגוריה:שירים שהולחנו על ידי שייקה פייקוב
קטגוריה:שירי יום ירושלים
קטגוריה:שירים על ירושלים
סליק רמת רחל

**סליק רמת רחל** היה הסליק המרכזי בו אחסנו חברי קיבוץ רמת רחל נשק מגן. במאי 1948 שימש נשק זה את חברי הקיבוץ בקרב להגנת הקיבוץ. המבנה מתחתיו שכן הסליק נפגע קשות בקרב והסליק נזנח לאחר המלחמה. עם שיקום המבנה והקמת מלון בו נחשף הסליק ושוקם וניתן לצפות בו בביקור במלון.

## רקע
קיבוץ רמת רחל הוקם, לראשונה, ב-1926, ננטש במהלך מאורעות תרפ"ט והוקם מחדש בראשית שנות ה-30 של המאה ה-20. הקיבוץ הוקם בדרום ירושלים ובשכנות ליישובים ערביים והתמודד, לאורך שנות קיומו, עם אתגרים ביטחוניים שכללו התנכלות מצד .

בתקופת המנדט הבריטי הקצו השלטונות הבריטית נשק ליישובים היהודים ברחבי הארץ. מאחר שהקצאה זו לא סיפקה את הצרכים הביטחוניים של היישובים החל, מייד עם תום מלחמת העולם הראשונה ותחילת המנדט, תהליך צבירת נשק לא חוקי. תהליך זה בוצע הן על ידי היישובים עצמם והן על ידי ארגוני הביטחון היהודים הארציים כמו ההגנה, אצ"ל ולח"י. מאמץ זה הקיף גם את חברי קיבוץ רמת רחל.

## ההיסטוריה של הסליק
כדי להסתיר את כלי הנשק הלא חוקי שנצברו בקיבוץ החליטו אנשי הביטחון של הקיבוץ להקים סליק תת-קרקעי בקיבוץ. הסליק נחפר תחת המבנה הראשי של הקיבוץ ששימש כחדר אוכל וכדי להסתיר את הכניסה לסליק הוצבה מעל הפתח שלו מיטת תינוק.

ב-29 ביוני 1946, במהלך השבת השחורה, פשטו שוטרים וחיילים בריטים על הקיבוץ ובמשך 18 שעות חיפשו את הסליק. הסליק לא נמצא אך כ-70 מחברי המשק נעצרו ונשלחו למחנה המעצר ברפיח.

ב-21 במאי 1948 החל קרב רמת רחל, שהתחולל עד 25 במאי. בהגנה על הקיבוץ השתתפו חברי הקיבוץ לצד חיילים מהגדוד החמישי של הפלמ"ח, גדוד מוריה (חטיבת אלכסנדרוני) ושתי מחלקות של האצ"ל. הנשק שנאגר בסליק הוצא ושימש את חברי הקיבוץ לעמוד מול מתקפות משולבות של צבא מצרים, צבא ירדן וחברי כנופיות מהישובים השכנים.

בסיום הקרבות והדיפת הכוחות הערבים נמצאו מבני הקיבוץ בהרס מוחלט לאחר שספגו הפגזות כבדות במהלך ימי הקרבות. הקיבוץ הוקם מחדש במרחק מה מהקיבוץ הישן ומבנה חדר האוכל שמעל הסליק ננטש לאחר שנמצא לא כשיר למגורים והסליק ננטש איתו.

ב-1986 שופץ מבנה חדר האוכל כדי להקים במקום אכסניית נוער. במסגרת פרויקט זה נחשף הסליק. בשלב מאוחר יותר נבנה במקום "בית מלון רמת רחל" והסליק שופץ ושולב ברצפת בית המלון. בתחתית הסליק הותקנו אמצעי תאורה המאפשרים לאורחי המלון להציץ למעמקיו.

## גלריה

Ramat Rachel (997008136311505171).jpg|מבנה חדר האוכל שמעל הסליק לאחר סיום הקרבות (צולם ב-1950). ניכרות הפגיעות הרבות בקירות המבנה שהפכו אותו לבלתי כשיר למגורים
PikiWiki Israel 74972 slick in kibbutz ramat rachel.jpg|מבט אל מעמקי הסליק
PikiWiki Israel 74971 slick in kibbutz ramat rachel.jpg|אחת מקורות המתכת שהונחו מעל הסליק כדי למנוע את קריסת הרצפה.


## קישורים חיצוניים

* אדם אקרמן, הפינה ההיסטורית: סליקים בירושלים – סיפורם של מקומות המסתור המרכזיים בעיר, באתר "כל העיר" ירושלים, 18 בנובמבר 2023
* מלון רמת רחל, באתר "עמוד ענן"
* עידו מאושר, 'עמיתים לטיולים' הקיבוץ שבליבו ירושלים - רמת רחל מימי הקמת המדינה ועד ימינו, באתר "עמיתים לטיולים", 3 בדצמבר 2021
* רמת רחל, במצגת של המועצה לשימור אתרי מורשת בישראל

## הערות שוליים

קטגוריה:רמת רחל
רמת רחל
קטגוריה:אתרי מורשת במחוז ירושלים
הבחירות לפרלמנט האירופי 2024

**הבחירות לפרלמנט האירופי** נערכו ב-27 המדינות החברות באיחוד האירופי, ב-6 ביוני עד 9 ביוני 2024. נבחרו 720 חברי הפרלמנט האירופי, לעומת 751 שנבחרו בבחירות הקודמות, ב-2019. הם מייצגים את 448 מיליון אזרחי האיחוד האירופי. אחוז ההצבעה עמד על כ-51.08%, עלייה של כ-0.42% לעומת בחירות 2019. בבחירות אלו חלה עליה משמעותית בכוחו של הימין בפרלמנט.

## תוצאות
### לפי קבוצות
* קבוצת מפלגת העם האירופית, מפלגת ימין - מרכז בראשות אורסולה פון דר ליין הנשיאה הנוכחית, המפלגה הגדולה בפרלמנט האירופי מאז 1999 - 188 נציגים (עליה של 1)
* הברית הפרוגרסיבית של סוציאליסטים ודמוקרטים, מפלגת שמאל - מרכז, המפלגה השנייה בגודלה בפרלמנט האירופי מאז 1999 - 136 נציגים (ירידה של 12)
* השמרנים והרפורמיסטים האירופים, מפלגת ימין - 83 נציגים (עליה של 21)
* התחדשות באירופה, מפלגת מרכז - 75 נציגים (ירידה של 22)
* זהות ודמוקרטיה, מפלגת ימין אירוסקפטי - 58 נציגים (ירידה של 18)
* הברית החופשית של הירוקים האירופאים, מפלגת שמאל - 54 נציגים (ירידה של 13)
* השמאל האירופי המאוחד/השמאל הנורדי הירוק, מפלגת שמאל רדיקלי - 39 נציגים (ירידה של 1)
* אחרים ועצמאים - 87 נציגים (עליה של 50)

## השלכות הבחירות
בעקבות הפסד מפלגתו של נשיא צרפת עמנואל מקרון למפלגת האיחוד הלאומי של מארין לה פן, פיזר מקרון את האספה הלאומית של צרפת והודיע על בחירות בזק לאספה. בבלגיה ניצח הימין בפרלמנט המקומי וגם האירופי. בעקבות כך ראש הממשלה אלכסנדר דה קרו מהמחנה הליברלי הודיע שהוא לוקח אחריות מלאה על התוצאות והתפטר.

## קישורים חיצוניים

* 

## הערות שוליים

2024
הפרלמנט האירופי
קטגוריה:2024 באירופה
Infinite Icon

***Infinite Icon*** הוא אלבום האולפן השני של הזמרת והידוענית האמריקאית פריס הילטון. האלבום יצא לאור ב-6 בספטמבר 2024, על ידי חברת התקליטים . סיה היא המפיקה בפועל של האלבום.

## רקע והכרזה
הילטון סיפרה שהאלבום עצמו נוצר "עבור ההומואים". היא עבדה עם המפיק בני בלנקו ושקלה שירים שחלקו איתה מיילי סיירוס ומייגן טריינור.

הילטון הכריזה על צאת האלבום ב-"The Tonight Show" בכיכובו של ג'ימי פאלון באוקטובר 2023. היא מתכוונת לצאת לסיבוב הופעות כדי לתמוך באלבום.

ב-13 ביוני 2024, הילטון הכריזה על צאת הסינגל המוביל "I'm Free" בהשתתפות הזמרת רינה סאוואיאמה, והציגה שיחה בינה לבין סאוואיאמה. הילטון צפוויה להציג את השיר בשידור חי במסיבת גאווה בהנחיית חברת הבגדים Alice + Olivia.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי פריס הילטון
קטגוריה:אלבומים באנגלית
מגדל המים והביטחון בגדרה

**מגדל המים והביטחון בגדרה** הוא מגדל מים ומבנה לשימור הממוקם ברחוב הביל"ויים 26 בגדרה.
## היסטוריה
המגדל הוקם ב-1935 על ידי חברת ב.א.ר לצד "באר בנימין" שנחפרה ב-1889 בתרומתם של אדמונד ג'יימס דה רוטשילד וחובבי ציון. במגדל שלוש קומות: הראשונה הייתה כיתת לימוד וחדר מורים של בית הספר הסמוך למגדל, השנייה שימשה כחדר נשק של משטרת היישובים העבריים והשלישית כמתקן מים ועמדת תצפית ושמירה בה היה פעמון המושבה למקרי חרום.

המגדל היה בשימוש עד שנבנה מגדל מים חדש על יד בית חולים הרצפלד ב-שנות ה-70 של המאה ה-20.

## גלריה

PikiWiki Israel 71677 gedera.jpg|שלטים על מגדל המים
PikiWiki Israel 63924 gedera water tower.jpg
Observers on the roof of the water tower in Gedera.jpg|תצפיתנים על גג מגדל המים במלחמת העצמאות, 1948


## קישורים חיצוניים

## הערות שוליים

קטגוריה:גדרה: מבנים
קטגוריה:ישראל: מגדלי מים
Let's Go Crazy

"**Let's Go Crazy**" הוא שיר משנת 1984 של פרינס והרבולושן, מתוך האלבום *[[Purple Rain]]*. זהו השיר הפותח גם באלבום וגם בסרט גשם סגול. "Let's Go Crazy" היה אחד מהשירים הפופולריים ביותר של פרינס, והיה מרכיב מרכזי בהופעות שלו, כאשר לעיתים קרובות הוא השתלב עם להיטים נוספים. כשהשיר יצא כסינגל, הוא הפך ללהיט השני של פרינס במקום הראשון במצעד הבילבורד הוט 100, וכן בראש מצעד שירי ה-R&B/היפ-הופ וה-Hot Dance Club Play, ובנוסף נכנס לעשירייה הראשונה במצעד הסינגלים הבריטי. הצד השני של התקליט היה השיר "Erotic City", שמילותיו עוררו מחלוקת. בבריטניה, השיר יצא כדאבל איי-סייד יחד עם "Take Me with U".

כמו ברבים מהשירים של פרינס, השיר נחשב כעידוד לעקוב אחרי ערכים נוצריים, כאשר ה-"De-elevator" שבמילים הוא מטאפורה לשטן. גרסת "Special Dance Mix" המורחבת של השיר נוגנה בגרסה מעט ערוכה בסרט גשם סגול. גרסה זו מכילה קטע אינסטרומנטלי ארוך יותר באמצע הכולל ריף גיטרה, סולו פסנתר ועותקים לא ברורים של ההקדמה המדוברת. גרסה זו הייתה אמורה להיות בשימוש באלבום, אך כשהשיר "Take Me With U" נוסף לרשימת השירים, היא נערכה לאורך הנוכחי שלה.

המגזין קאש בוקס תיאר את השיר כ"אחד המיזוגים הטובים ביותר בין רוק קופץ ופאמפ סינתסייזר".

לאחר מותו של פרינס, השיר נכנס מחדש למצעד הבילבורד הוט 100 במקום ה-39 ועלה למקום ה-25 בשבוע של 14 במאי 2016. נכון ל-30 באפריל 2016, נמכרו 964,403 עותקים דיגיטליים של השיר בארצות הברית.

בשנת 2013, להקת הרוק הבריטית The Darkness ביצעה את השיר בטקס פרסי מוזיקת הרוק השנתי ה-44.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי פרינס
קטגוריה:שירים באנגלית
קטגוריה:שירים מסרטי קולנוע
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וורנר רקורדס
ויקטור שיפרסטיין

**ויקטור שיפרסטיין** (באנגלית: **Victor E. Schifferstein**;  1863 - ?) היה אתלט יהודי-אמריקאי, אלוף ארצות הברית (1888) בקפיצה לרוחק ושיאן עולם בריצת 100 יארד.

## ביוגרפיה
שיפרסטיין התאמן במועדון האולימפי של סן פרנסיסקו. הוא זכה באליפות אגודת אתלטיקה של החוף הפסיפי 4 פעמים ברציפות (1887–1890) בריצת 100 יארד, פעמיים (1887 ו-1890) בריצת 220 יארד, 4 פעמים (1887–1890) בקפיצה לרוחק ופעמיים (1888 ו-1890) בקפיצה לגובה.

בסיום תחרות שנערכה בסן פרנסיסקו, קליפורניה ב-22 בפברואר 1888 הוא קבע בקפיצה לרוחק נוספת תוצאה של 7.09 מטר, תוצאה טובה משיא העולם, בחצי ס"מ.
### שיאן עולם
בתחרות שנערכה ב-9 ביוני אותה שנה הוא השווה בריצת 100 יארד את שיא העולם בתוצאה של 10.0 שניות. בנוסף הוא קבע בקפיצה לרוחק תוצאה של 7.08 מטר, רבע אינץ' (0.6 ס"מ) משיא העולם.

באליפות המערב (Western NAAA) שנערכה בסנט לואיס, מיזורי ב-9 בספטמבר אותה שנה הוא שבר בריצת 100 יארד את שיא העולם והעמידו על 9.8 שניות. איגוד האתלטים החובבים החדש (AAU) סירב להכיר בשיא זה, למרות שלא הייתה רוח, המסלול נמדד מחדש ונמצא באורך של 100 יארד בדיוק, ואחד השופטים אף רשם תוצאה של 9.6 שניות. הסיבה המשוארת הייתה שהוא התחרה נגד אתלט מקצועני לפני תחרות זו.

### אלוף ארצות הברית
באליפות ארצות הברית (AAU) שנערכה בדטרויט, מישיגן ב-19 בספטמבר אותה שנה הוא זכה בשתי מדליות, זהב וארד. מדליית זהב בקפיצה לרוחק בתוצאה של 7.05 מטר, לפני אלפרד קופלנד (6.72 מטר) ודניאל שנהן (6.67 מטר) מדליית ארד בריצת 100 יארד, אחרי פרד ווסטינג ואלפרד קופלנד.

## קישורים חיצוניים

* Victor Schifferstein, באתר IAAF 
* The New York Clipper Annual For 1892 
* By Jesse Silver, Notable Jewish athletes of today and yesterday, באתר The Sentinel, עמוד 35, 17 ביולי 1975

## הערות שוליים

קטגוריה:אתלטים יהודים אמריקאים
קטגוריה:אצנים אמריקאים
קטגוריה:קופצים לרוחק אמריקאים
קטגוריה:אצנים יהודים
קטגוריה:שיאני עולם אמריקאים: אתלטיקה
קטגוריה:אמריקאים שנולדו ב-1863
גמר גביע המדינה בכדורגל 2024

**גמר גביע המדינה בכדורגל 2024** התקיים באצטדיון בלומפילד בתל אביב ב-30 במאי 2024, ובו נקבע כי מחזיקת גביע המדינה בכדורגל 2023/2024 היא מכבי פתח תקווה, שניצחה את הפועל באר שבע בתוצאה 1–0. הייתה זו המהדורה ה-85 של גביע המדינה, וה-71 מאז קום המדינה.

מכבי פתח תקווה זכתה בגביע המדינה השלישי בתולדותיה, והראשון מאז עונת 1951/1952, אז גברה 1–0 על מכבי תל אביב. מכבי חזרה למעמד הגמר בפעם השישית בתולדותיה ולראשונה מאז 2020, אז הפסידה לאותה הפועל באר שבע. בדרך אל הגמר שיחקה במפעל 4 משחקים, מתוכם ניצחה שלושה ב-90 דקות ובאחד לאחר הארכה.

מנגד, הפועל באר שבע העפילה לגמר השביעי בתולדותיה, אחרי 4 משחקים במפעל, מתוכם גם היא ניצחה שלושה מהם ב-90 דקות ובאחד לאחר הארכה. באר שבע חזרה למעמד זה לראשונה מאז עונת 2021/2022, אז ניצחה במשחק הגמר את מכבי חיפה וזכתה בגביע השלישי שלה. לפני כן ניצחה באר שבע גם בגמר 2020, אז נערך המשחק ללא צופים בעקבות התפרצות נגיף הקורונה, ובו גברה באר שבע על מכבי פתח תקווה 2–0 וזכתה בגביע השני שלה בהיסטוריה.

## הדרך אל הגמר

## סיכום מהלכי המשחק
שניות ספורות מפתיחת המשחק, נזרקו אבוקות מכיוון יציע אוהדי הפועל באר שבע, והמשחק נעצר לכ-2 דקות.

בדקה העשירית קשר הפועל באר שבע דיינר קיניונס רץ עם הכדור לרחבה, השאיר מאחור את המגן שלו, ובעט שטוח, אולם שוער פתח תקווה וולף עצר עם הרגל.

בדקה ה-18 חלוץ מכבי פתח תקווה אנס מחמיד, שכבר קיבל כרטיס צהוב, הפיל את בלם באר שבע מיגל ויטור ללא כדור עם ספק מרפק לפנים. שילוח לא ראה או חשב שאין עבירה, ה-VAR לא התערב, וחלוץ מכבי פתח תקווה יצא ללא כרטוס נוסף מאירוע זה.

בדקה ה-22 קשר מכבי פתח תקווה ניב יהושע נגח מקצה הרחבה לידיו של שוער באר שבע אליאסי.

בדקה ה-35 קשר באר שבע עדן שמיר שלח כדור עומק לחלוץ קבוצתו רותם חטואל שבעט מזווית קשה ונעצר אצל וולף.

בדקה ה-46 מתפרצת של מכבי פתח תקווה הסתיימה אצל מחמיד, שחתך פנימה מצד שמאל וסובב כדור טוב למסגרת, אבל השוער אליאסי זינק ובקצות האצבעות הדף לקורה.

בדקה ה-48 במחצית השנייה באר-שבע פתחה טוב, כאשר ויטור נגח אחרי הרמה של עימראן ולאד עומר מהקרן, וולף הדף לעוד קרן.

בדקה ה-54 כדור נהדר של קשר פתח תקווה לירן חזן מצא את אלון אזוגי בצד ימין, שבעט מזווית קשה החוצה.

בדקה ה-55, עוד הזדמנות טובה למכבי פתח תקווה. כאשר הקשר מאור לוי התקדם ובעט כדור חזק מ-20 מטר, אליאסי שוב זינק מצוין והדף לקרן.

בדקה ה-69 חלוץ פתח תקווה מחמיד עבר את אליאסי ובעט מול שער ריק מעל המשקוף. בהילוך החוזר נראה כי הוא היה בנבדל.

בדקה ה-75 בלם באר שבע מיגל ויטור נפצע ולא היה יכול להמשיך, בריירו החליף אותו.

בדקה ה-85 קשר פתח תקווה מאור לוי חטף לבריירו והשאיר ללוקה שטור, שניסה לעבור את פוקו אבל הכדור נבלם ביד של המגן שגלש. השופט קבע יד ופנדל למכבי פתח תקווה. קפטן מכבי פתח תקווה מוחמד הנדי דייק מהנקודה הלבנה ו**קבע 0:1 למכבי פתח תקווה בגמר הגביע**.

בדקה ה-90 השופט החליט על 7 דקות תוספת זמן, אולם נתן זמן נוסף ובדקה ה-99 מכבי פתח תקווה הגיעה להזדמנות נוספת כאשר אזוגי העביר כדור רוחב, ולוקה שטור פספס את המסגרת מקרוב. לאחר מכן שרק השופט שילוח לסיום המשחק, כאשר מכבי פתח תקווה ניצחה וזכתה בגביע המדינה השלישי בהיסטוריה, והראשון שלה מזה 72 שנים.

### הרכבי הקבוצות

## קישורים חיצוניים
* סיקור המשחק באתר ההתאחדות לכדורגל בישראל
* 
* 

## הערות שוליים

קטגוריה:משחקי גמר גביע המדינה בכדורגל
קטגוריה:תחרויות כדורגל ב-2024
קטגוריה:מכבי פתח תקווה
קטגוריה:הפועל באר שבע
קטגוריה:2024 בישראל: כדורגל
Ilmur af Jólum

***Ilmur af Jólum*** (בעברית: **ארומה של חג מולד**) הוא אלבום הבכורה של הזמרת האיסלנדית הרה ביורק. את האלבום הוציאה ב-1 בינואר 2000 לאור חברת התקליטים טלטרו מיוזיק. זהו אלבום חג מולד, שפורסם בערב השנה האזרחית החדשה. הוא יצא בפורמט תקליטור, ובמרוצת השנים עלה גם לשירותי הסטרימינג, דוגמת ספוטיפיי ואפל מיוזיק.

## רשימת רצועות

## הערות שוליים

## קישורים חיצוניים

קטגוריה:אלבומי בכורה מ-2000
קטגוריה:אלבומי הרה ביורק
קטגוריה:אלבומים באיסלנדית
Hera Björk

***Hera Björk*** (בעברית: **הרה ביורק**) הוא אלבום האולפן השני של הזמרת האיסלנדית הרה ביורק. את האלבום הוציאה בשנת 2006 לאור חברת התקליטים פרוסט מיוזיק. הוא יצא בפורמט תקליטור, ובמרוצת השנים עלה גם לשירותי הסטרימינג, דוגמת ספוטיפיי ואפל מיוזיק. אורכה של הרצועה הסוגרת של היצירה, "Endir", עומד על שמונה עשרה דקות וארבע עשרה שניות. זהו השיר הארוך ביותר באלבום.

## רשימת רצועות

## הערות שוליים

קטגוריה:אלבומי הרה ביורק
קטגוריה:אלבומים באיסלנדית